Brasiilia lipp - Vikipeedia, vaba entsüklopeedia

# Brasiilia lipp

###

Brasiilia lipp on Brasiilia Liitvabariigi ametlik lipp.

## [redigeeri] Riigi- ja rahvuslipp

? Brasiilia riigi- ja rahvuslipp. Proportsioonid 7:10.

Riigi- ja rahvuslipp võeti kasutusele 19. novembril 1889, kuid viimane muudatus tehti 11. mail 1992, kui lipule lisati neli tähte (Amapa, Tocantins, Roraima ja Rondônia osariike tähistavad tähed). Plagu on roheline, millele on paigutatud kollane romb, sellele aga omakorda lõunapoolkera taevalaotust kujutav ketas tähtedega. Üle taevakaare lookleb valge lint tekstiga "Ordem e progresso" (kord ja progress).

Roheline (PMS 356CV) sümboliseeribmaa ääretuid vihmametsasid.

Kollane (PMS 3945CV) romb kujutab maavarasid, eriti kulda ja teemante.

Sinisel (PMS 286CV) kettal olev tähekujund kujutab tähistaevast Rio de Janeiro kohal 15. novembril 1889. Lipul kehtib põhimõte, et tähtede arv vastab osariikide arvule, kuid tähti ei lisata automaatselt. Praegused 27 tähte tähistavad 26 osariiki ja pealinna Brasìliat, igal osariigil on oma täht. Tähtede kaart kujutab tähtede, mida on viies suuruses, tegelikku suurust ja asukohta taevavõlvil. Tähekaardi keskel on lõunataeva tuntuim tähtkuju, "Lõunarist", mis sümboliseerib Brasiilia rahvaste vabadustahet.

Sinine ja valge pärinevad kunagiselt Portugali Kuningriigi lipult.

## [redigeeri] Riigipeade lipud

Presidendi lipp on roheline plagu, mille keskele on paigutatud Brasiilia vapp. Lipu proportsioonid on 2:3

Asepresidendi lipp on aga kollane, mille jaotab keskelt neljaks sinistest viisnurkadest moodustatud rist, horisontaalselt on 15 ja vertikaalselt 9 viisnurkset tähte. Vardapoolsele ülemisele väljale on paigutatud riigi vapp. Lipu mõõtmed on 2:3 või 3:4.

## [redigeeri] Brasiilia ajaloolised lipud

Brasiilia lipp 1822-1889.
Brasiilia lipp 1889. aastal

1822. aastal kui Brasiilia kuulutati iseseisvaks keisririigiks võeti kasutusele praeguse lipuga sarnane lipp, kuid taevaketast asendas keisri vapp.

Aastal 1889 kuulutati Brasiilia vabariigiks, ajutiselt (15 - 19. november 1889) oli kasutusel USA lipu kollastes ja rohelistes värvides koopia. Juba samal aastal mindi tagasi vana lipu juurde, kuid vapp asendati taevakaardiga.

## [redigeeri] Brasiilia osariikide lipud

Ka Brasiilia osariikidel on oma lipud.

- Acre osariigi lipp
- Alagoase osariigi lipp
- Amapá osariigi lipp
- Amazonase osariigi lipp
- Bahia osariigi lipp
- Brasiilia Liiduringkonna lipp
- Ceará osariigi lipp
- Espírito Santo osariigi lipp
- Goiási osariigi lipp
- Maranhão osariigi lipp
- Mato Grosso osariigi lipp
- Mato Grosso do Suli osariigi lipp
- Minas Geraisi osariigi lipp
- Pará osariigi lipp
- Paraíba osariigi lipp
- Paraná osariigi lipp
- Pernambuco osariigi lipp
- Piauí osariigi lipp
- Rio de Janeiro osariigi lipp
- Rio Grande do Norte osariigi lipp
- Rio Grande do Suli osariigi lipp
- Rondônia osariigi lipp
- Roraima osariigi lipp
- Santa Catarina osariigi lipp
- São Paulo osariigi lipp
- Sergipe osariigi lipp
- Tocantinsi osariigi lipp

## [redigeeri] Vaata ka

Brasiilia vapp

## [redigeeri] Välislingid

- Brasiilia lipp andmebaasis Flags of the World (inglise keeles)

Välja otsitud andmebaasist "http://et.wikipedia.org../../../b/r/a/Brasiilia_lipp.html"

Kategooriad: Brasiilia lipud

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Česky
- Dansk
- Deutsch
- Ελληνικά
- English
- Español
- Esperanto
- Euskara
- Français
- Italiano
- עברית
- Lietuvių
- Magyar
- Nahuatl
- Nederlands
- 日本語
- Norsk (bokmål)
- Polski
- Português
- Română
- Русский
- Svenska
- 中文